Vandag se sportnuusDie BMW SA Ope is gister op die Glendowerbaan in Ekurhuleni afgehandel. Die wenner is eers ná ŉ valbylstryd van 3 putjies bepaal. In die Amerikaanse PGA-reeks is die Sony Ope in Honolulu gespeel. Op die Wanderers in Johannesburg het Suid-Afrika skoonskip in die toetsreeks teen Sri Lanka gemaak deur die derde en finale toets met ŉ beurt en 118 lopies te wen. Die toets was reeds op dag 3 iets van die verlede met die Proteas wat Sri Lanka vinnig kafgedraf het. Wayne Parnell het 6 paaltjies in die wedstryd platgetrek en die nuweling Duanne Olivier 5. In Wellington is dit die laaste dag van die eerste toets tussen Nieu-Seeland en Bangladesj. Bangladesj is vir net 160 in hul tweede beurt uitgehaal wat aan Nieu-Seeland ŉ goeie kans op oorwinning gee. Pakistan het Australië in hul tweede eendagwedstryd in Melbourne geklop: Australië 220 Pakistan 221/4 (47.4/50 bb) Pakistan wen met 6 paaltjies (met 14 balle oor) In die eerste eendagwedstryd in Pune het Engeland pak gekry: Engeland 350/7 (50 ov) Indië 356/7 (48.1/50 ov) Indië wen met 3 paaltjies (met 11 balle oor) Al drie wedstryde het die naweek onbeslis geëindig. Op die Diamant Ovaal in Kimberley: Knights 487/7 v Dolphins 538/7 v (141 bb) Op Willowmoore Park in Benoni: Lions 347 & 308/6 v Titans 251 & 143/2 (50 bb, teiken: 405) Op Buffalo Park in Oos-Londen: Cape Cobras 291 & 71/3 (23 bb) Warriors 260 Die Momentum Proteas-vrouespan het ook hul tweede eendagwedstryd teen Bangladesj gewen. Hulle het met 17 lopies geseëvier om nou 2-0 voor te loop in die reeks van vyf wedstryde. Die 39ste Dakartydren is voltooi en die finale uitslag lyk so: Stephan Peterhansel in ŉ Peugeot het sy 13de titel verower. Sam Sunderland het die eerste Brit geword om die Dakartydren te wen. Die eerste Grand Slam van die nuwe jaar, die Australiese Ope, is aan die gang! Die eerste skok was dat die vierde gekeurde Simona Halep in die eerste ronde uitgeskakel is. Van die ander wedstryde vandag sluit in dat die eerste gekeurde Andy Murray teen Illya Marchenko speel. En Key Nishikori kom te staan teen A. Kuznetsov. In die vroueafdeling speel die eerste gekeurde Angelique Kerber teen die Oekraïne se Lesya Tsurenko. In die Engelse Premierliga is daar gister twee wedstryde gespeel: In die Afconbeker was daar ook twee wedstryde: